Եվ ի՞նչ էր սա: Անգործություն, անճարակություն, անգրագիտություն, օրենքին չտիրապետելու, հետագա անելիքն իմանալու անկարողությո՞ւն, թե՞ միտումնավորություն: Թե՞ մեր վարչապետի ամենօրյա հորդորները՝ դրսում եւ ներսում ներդրումներ կատարելու գործարարներին ուղղված կոչերը եւ հավաստիացումները, որ երկրում գործարարությանը խոչընդոտող արգելքները վերացված են, հանդիպել են ոստիկանների արհամարհանքին, անտեսմանը, քմահաճ վերաբերմունքին: Եթե ավելի քան մեկ ամիս նշված ընկերությունում զբաղված էին միայն գրություններ գրելով, այս ու այն կազմակերպություններից զուր օգնություն հայցելով, ահռելի քանակությամբ սննդամթերքի փչացման վտանգի, սպասվող ֆինանսական կորուստների մասին ահազանգելով, ոստիկանություն գնալ-գալով, որտեղ «Արիակի» ներկայացուցչին արդեն քաջ ծանոթ են, ապա ո՞ւր մնացին Հայաստանում գործարարության ազատ, անկախ եւ թափանցիկ լինելու, գործարարների առջեւ բացված անպատնեշ ասպարեզի առկայության մասին հայտարարությունները: